CELEX: 62012CN0297
Language: fi
Date: 2012-06-18 00:00:00
Title: Asia C-297/12: Ennakkoratkaisupyyntö, jonka Amtsgericht Laufen (Saksa) on esittänyt 18.6.2012 — Rikosoikeudenkäynti Gjoko Fileviä ja Adnan Osmania vastaan

18.8.2012   
            
            
               FI
            
            
               Euroopan unionin virallinen lehti
            
            
               C 250/10
            
         Ennakkoratkaisupyyntö, jonka Amtsgericht Laufen (Saksa) on esittänyt 18.6.2012 — Rikosoikeudenkäynti Gjoko Fileviä ja Adnan Osmania vastaan
   (Asia C-297/12)
   2012/C 250/19
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Amtsgericht Laufen
   
      Rikosoikeudenkäynnin asianosaiset pääasiassa
   
   Gjoko Filev ja Adnan Osmani
   
      Muu osapuoli: Staatsanwaltschaft Traunstein
   
      Ennakkoratkaisukysymykset
   
   
               1)
            
            
               Onko Euroopan parlamentin ja neuvoston 16.12.2008 antaman direktiivin 2008/115/EY (1) 11 artiklan 2 kohtaa tulkittava siten, etteivät jäsenvaltiot saa liittää rangaistuksia hallinto-oikeudellisiin karkotuksiin tai maastapoistamisiin, kun karkotus/maastapoistaminen on viittä vuotta vanhempi?
            
         
               2)
            
            
               Onko direktiivin 11 artiklan 2 kohtaa tulkittava siten, ettei Saksan liittotasavalta saa liittää rangaistuksia hallinto-oikeudellisiin karkotuksiin/maastapoistamisiin, jotka olivat viittä vuotta vanhempia ennen Saksan täytäntöönpanolain voimaantuloa 22.11.2011?
            
         
               3)
            
            
               Onko sellainen kansallinen säännöstö, jossa säädetään, että karkotukset/maastapoistamiset ovat lähtökohtaisesti voimassa pysyvästi, ellei asianosainen tee hakemusta määräajasta, unionin oikeuden mukainen direktiivin 11 artiklan 2 kohdassa tarkoitetulla tavalla? Vastaako tällainen säännös direktiivin johdanto-osan neljännessä perustelukappaleessa tarkoitettua hallittua maahanmuuttopolitiikkaa selkeiden, avointen ja oikeudenmukaisten säännösten kautta?
            
         
               4)
            
            
               Onko direktiiviä tulkittava siten, etteivät jäsenvaltiot saa ottaa karkotuksia/maastapoistamisia, jotka olivat sinä aikana, jona direktiiviä ei ollut pantu täytäntöön, viisi vuotta vanhoja tai vanhempia, myöhemmin uudestaan rikosoikeudellisen rangaistuksen perusteeksi, kun karkotus/maastapoistaminen perustuu rikosoikeudelliseen tuomioon?
            
         
      (1)  Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annettu Euroopan parlamentin ja neuvoston direktiivi 2008/115/EY (EUVL L 348, s. 98).